”Generelt kan vi se, at jo mere generøse velfærdsydelserne er, desto større er andelen af erhvervsaktive. Ser vi specielt på grupper med kort eller ingen uddannelse og mennesker med langvarige helbredsproblemer, så er effekten endnu større. Så effekten er faktisk den modsatte af, hvad økonomerne siger. De grupper, der har mindst økonomisk gevinst ved at tage et arbejde, er faktisk dem, hvor effekten af høje velfærdsydelser er størst i forhold til erhvervsaktivitet. Så der er faktisk god sammenhæng mellem, hvad folk siger, og hvordan de agerer i virkeligheden.”